
REFERAT

Prin HCL nr.22/23.07.1996, s-a aprobat  contractul de concesionare al terenurilor aflate in administrarea Consiliului Local al Municipiului Timisoara, pentru garajele legal construite.
Prin HCL nr.208/15.07.1999, s-a aprobat  contractul de concesionare al terenurilor aflate in administrarea Consiliului Local al Municipiului Timisoara si adjudecate prin licitatie publica, pentru construirea de garaje.
In baza celor 2 hotarari, au fost incheiate circa 8000 de contracte de concesiune teren, in vederea construirii de garaje. Conform clauzelor contractuale, perioada pentru care s-au incheiat aceste contracte era de 5 ani, cu posibilitatea de prelungire la cererea concesionarului.

Avand in vedere ca aceste contracte incheiate in baza prevederilor legale existente la momentul respectiv au inceput sa expire, Consiliul Local al Municipiului Timisoara, a adoptat Hotararea nr. 10/25.01.2005, prin care a fost aprobata incheierea de noi contracte de concesiune pe o perioda de 10 ani, pentru terenurile aflate in domeniul public si privat al Municipiului Timisoara, pe care sunt edificate garaje legalizate sau edificate in baza unor licitatii publice,  facand exceptie terenurile revendicate care au ramas indisponibilizate pana la solutionarea notificarilor  si a contestatiilor impotriva dispozitiilor prin care s-au solutionat acestea.
In prezent, in cadrul Biroului Licitatii-Contracte, sunt inregistrate foarte multe  contracte de concesiune teren pentru garaje, al caror termen a expirat neputand fi prelungite intrucat exista cereri de revendicare in baza legii 10/2001, Legii 1/2001, Legii 501/2002 si Legii 247/2005, dosare care in prezent sunt nesolutionate.

Mentionam ca titularii acestor contracte, inca ocupa aceste terenuri, pentru care platesc in continuare taxe.
Prin HCL nr.500/2008,  a fost aprobata incheierea de fise de calcul pe o perioada de un an pentru persoanele fizice si juridice, care au detinut contracte de concesiune pentru amplasare garaje si care nu au beneficiat de noi contracte datorita notificarilor depuse de terti in baza Legii 10/2001, Legii 501/2002, Legii 1/2001 si Legii 247/2005, nesolutionate pana in prezent.
In urma emiterii HCL nr.500/2008, tinand cont de volumul foarte mare de lucru in ceea ce priveste emiterea acestor fise de calcul , cat si de faptul ca aceste operatii sunt de durata,
PROPUNEM:
Termenul scadent pentru plata taxelor de concesiune si a chiriilor in cazul terenurilor ce fac obiectul HCL nr.500/2008 ocupate cu garaje, este data de 30.11.2009.

Aprobarea prelungirii fiselor de calcul emise in baza HCL nr.500/2008 privind incheierea de fise de calcul pe o perioada de un an pentru persoanele fizice si juridice, care au detinut contracte de concesiune pentru amplasare garaje si care nu au beneficiat de noi contracte datorita notificarilor depuse de terti in baza Legii nr.10/2001, Legii nr. 501/2002, Legii nr.1/2001 si Legii nr. 247/2005, pana la  data solutionarii notificarilor si a procedurilor judiciare.

Plata pentru acestea se va face anual, pana la termenul limita de  30 noiembrie.

In cazul in care terenul va fi retrocedat notificatorului, fisa de calcul va ramane valabila pana la  data emiterii dispozitiei de retrocedare.

In cazul neretrocedarii terenurilor, fisele de calcul vor ramane valabile pana la momentul incheierii contractelor de concesiune.

